กฎกระทรวงกฎกระทรวงการอนุญาตตั้งคลังสินค้าทัณฑ์บนพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง มาตรา ๔๐ วรรคสอง และมาตรา ๔๙ วรรคสอง แห่งพระราชบัญญัติภาษีสรรพสามิตพ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ผู้ใดประสงค์จะขออนุญาตตั้งคลังสินค้าทัณฑ์บนให้ยื่นคำขอต่ออธิบดีตามแบบที่อธิบดีประกาศกำหนด พร้อมด้วยเอกสารหรือหลักฐาน ณสำนักงานสรรพสามิตพื้นที่แห่งท้องที่ที่คลังสินค้าทัณฑ์บนตั้งอยู่หรือทางระบบอิเล็กทรอนิกส์ข้อ๓ การพิจารณาอนุญาตตั้งคลังสินค้าทัณฑ์บนให้เป็นไปตามหลักเกณฑ์และเงื่อนไขดังต่อไปนี้(๑)ผู้ยื่นคำขอต้องไม่เคยถูกเพิกถอนใบอนุญาตตั้งคลังสินค้าทัณฑ์บน เว้นแต่ถูกเพิกถอนใบอนุญาตมาแล้วก่อนวันยื่นคำขออนุญาตเกินสามปีและกรณีผู้ยื่นคำขอเป็นนิติบุคคลผู้บริหารของนิติบุคคลต้องไม่มีลักษณะต้องห้ามดังกล่าวด้วย(๒)สถานที่ที่จะใช้หรือจะก่อสร้างเพื่อใช้ตั้งคลังสินค้าทัณฑ์บนต้องเป็นไปตามแบบแปลนแผนผังที่ได้ยื่นประกอบคำขอโดยต้องมีรั้วล้อมรอบและประตูเข้า ออกที่มั่นคงแข็งแรง ทั้งนี้ อธิบดีอาจสั่งให้แก้ไขแบบแปลนแผนผังที่ได้ยื่นไว้หรือให้สร้างสถานที่ทำการและที่พักสำหรับเจ้าพนักงานสรรพสามิตซึ่งปฏิบัติหน้าที่อยู่ประจำคลังสินค้าทัณฑ์บนด้วยก็ได้(๓)สินค้าที่เก็บในคลังสินค้าทัณฑ์บน จะต้องมีลักษณะอย่างหนึ่งอย่างใด ดังต่อไปนี้(ก)สินค้าที่สามารถผลิตได้ตลอดปี แต่จำหน่ายได้มากเป็นบางฤดู(ข)สินค้าที่วัตถุดิบในการผลิตมีมากเป็นบางฤดู(ค)สินค้าที่มีราคาสูงและจำหน่ายได้ช้า(ง)สินค้าที่ต้องเก็บตามกรรมวิธีการผลิตเพื่อนำไปใช้เป็นวัตถุดิบหรือส่วนประกอบในการผลิตสินค้าประเภทหรือชนิดเดิม(จ)สินค้าอื่น ๆ ที่อธิบดีประกาศกำหนดข้อ๔ เมื่ออธิบดีมีคำสั่งให้ตั้งคลังสินค้าทัณฑ์บนแล้วให้แจ้งคำสั่งและดำเนินการออกใบอนุญาตภายในเจ็ดวันนับแต่วันที่มีคำสั่งอนุญาตข้อ๕ เมื่อได้รับอนุญาตให้ตั้งคลังสินค้าทัณฑ์บนแล้วให้เจ้าของคลังสินค้าทัณฑ์บนปฏิบัติตามเงื่อนไขดังต่อไปนี้ด้วย(๑)ไม่แก้ไขเปลี่ยนแปลงคลังสินค้าทัณฑ์บนให้ผิดไปจากแบบแปลนแผนผังที่ได้รับอนุญาตไว้ เว้นแต่จะได้รับอนุญาตเป็นหนังสือจากอธิบดี(๒)ต้องดูแลรักษามิให้คลังสินค้าทัณฑ์บนชำรุดเสียหายหรือเปลี่ยนแปลงไปจากแบบแปลนแผนผังที่ได้รับอนุญาตไว้หากมีการชำรุดเสียหายหรือเปลี่ยนแปลงไปต้องแจ้งให้เจ้าพนักงานสรรพสามิตแห่งท้องที่ที่คลังสินค้าทัณฑ์บนนั้นตั้งอยู่ทราบโดยมิชักช้าและดำเนินการแก้ไขหรือซ่อมแซมให้ถูกต้องตามแบบแปลนแผนผังที่ได้รับอนุญาตไว้ภายในเวลาที่เจ้าพนักงานสรรพสามิตกำหนด(๓)เก็บสินค้าไว้ในคลังสินค้าทัณฑ์บนเฉพาะสินค้าที่ได้รับอนุญาตเท่านั้น(๔)ต้องจัดให้มีเครื่องชั่ง ตวง วัด และเครื่องอำนวยความสะดวกอื่น ๆเท่าที่จำเป็นและเหมาะสมกับสินค้าที่เก็บในคลังสินค้าทัณฑ์บนข้อ๖ ใบอนุญาตตั้งคลังสินค้าทัณฑ์บนให้เป็นไปตามแบบที่อธิบดีประกาศกำหนดข้อ๗ ในกรณีที่เจ้าของคลังสินค้าทัณฑ์บนประสงค์จะโอนใบอนุญาตตั้งคลังสินค้าทัณฑ์บนให้แก่บุคคลอื่นให้เจ้าของคลังสินค้าทัณฑ์บนและผู้ประสงค์จะรับโอนใบอนุญาตยื่นคำขอต่ออธิบดีตามแบบที่อธิบดีประกาศกำหนดพร้อมด้วยเอกสารหรือหลักฐาน ณสำนักงานสรรพสามิตพื้นที่แห่งท้องที่ที่คลังสินค้าทัณฑ์บนนั้นตั้งอยู่ หรือทางระบบอิเล็กทรอนิกส์เมื่ออธิบดีมีคำสั่งให้โอนใบอนุญาตตามวรรคหนึ่งให้มีหนังสือแจ้งคำสั่งแก่ผู้ยื่นคำขอและให้ออกใบอนุญาตตั้งคลังสินค้าทัณฑ์บนตามข้อ ๖ ให้แก่ผู้รับโอนใบอนุญาตโดยให้นำข้อ ๔ มาใช้บังคับโดยอนุโลมข้อ๘ ผู้รับโอนใบอนุญาตตั้งคลังสินค้าทัณฑ์บนต้องไม่มีลักษณะต้องห้ามเช่นเดียวกับผู้ขออนุญาตตั้งคลังสินค้าทัณฑ์บนตามข้อ๓ (๑) และต้องปฏิบัติตามเงื่อนไขตามข้อ ๕ ด้วยให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๔๐ วรรคสอง และมาตรา ๔๙ วรรคสองแห่งพระราชบัญญัติภาษีสรรพสามิต พ.ศ. ๒๕๖๐บัญญัติให้การขออนุญาตและการอนุญาตตั้งคลังสินค้าทัณฑ์บนและการโอนใบอนุญาตตั้งคลังสินค้าทัณฑ์บนต้องเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๑๔/๑๖ กันยายน ๒๕๖๐